**Republica Pisa** **a fost un stat independent de facto, situat în regiunea**[**Toscana**](https://ro.wikipedia.org/wiki/Toscana)**și axat în jurul orașului**[**Pisa**](https://ro.wikipedia.org/wiki/Pisa)**, care a atins apogeul dezvoltării sale la finele [secolului al X-lea](https://ro.wikipedia.org/wiki/Secolul_al_X-lea" \o "Secolul al X-lea) și pe parcursul [secolului al XI-lea](https://ro.wikipedia.org/wiki/Secolul_al_XI-lea" \o "Secolul al XI-lea). Statul a evoluat pentru a deveni o putere economică, un centru comercial ai cărui negustori dominau la un moment dat [Marea Mediterană](https://ro.wikipedia.org/wiki/Marea_Mediteran%C4%83" \o "Marea Mediterană), înainte de a fi depășiti și înlocuiți de către rivalii din [Republica Genova](https://ro.wikipedia.org/wiki/Republica_Genova" \o "Republica Genova).**

În [1060](https://ro.wikipedia.org/wiki/1060) Pisa a fost angajată în prima sa bătălie contra Genovei, care s-a încheiat cu o victorie, fapt care a permis consolidarea poziției pisanilor în Mediterana. [Papa Grigore al VII-lea](https://ro.wikipedia.org/wiki/Papa_Grigore_al_VII-lea) a recunoscut în [1077](https://ro.wikipedia.org/wiki/1077) noile "legi și obiceiuri ale mării" instituite de către pisani, iar împăratul [Henric al IV-lea](https://ro.wikipedia.org/wiki/Henric_al_IV-lea,_%C3%8Emp%C4%83rat_al_Sf%C3%A2ntului_Imperiu_Roman" \o "Henric al IV-lea, Împărat al Sfântului Imperiu Roman) le-a acordat dreptul de a-și numi propriii lor consuli, la sfatul unui Consiliu al bătrânilor.

În [1092](https://ro.wikipedia.org/wiki/1092) [papa Urban al II-lea](https://ro.wikipedia.org/wiki/Papa_Urban_al_II-lea) a acordat Pisei supremația asupra Corsicii și Sardiniei și în același timp a ridicat orașul la rangul de arhiepiscopie.

În anul [1182](https://ro.wikipedia.org/wiki/1182) a avut loc [masacrul asupra latinilor din Constantinopol](https://ro.wikipedia.org/wiki/Masacrul_asupra_latinilor_din_Constantinopol" \o "Masacrul asupra latinilor din Constantinopol), căruia i-a căzut victimă întreaga colonie Pisană din [Constantinopol](https://ro.wikipedia.org/wiki/Constantinopol" \o "Constantinopol), fapt care a dus la resentimente antibizantine.

Vreme de câțiva ani din acest secol, Pisa a constituit cel mai proeminent aliat militar al Imperiului Bizantin, depășind [Veneția](https://ro.wikipedia.org/wiki/Republica_Vene%C8%9Bia" \o "Republica Veneția) însăși.

Puterea Pisei ca putere internațională a fost pentru totdeauna distrusă în urma categoricei înfrângeri din [Bătălia de la Meloria](https://ro.wikipedia.org/w/index.php?title=B%C4%83t%C4%83lia_de_la_Meloria&action=edit&redlink=1" \o "Bătălia de la Meloria — pagină inexistentă) purtată cu Genova în anul [1284](https://ro.wikipedia.org/wiki/1284), în care cea mai mare parte din galerele pisane au fost distruse și cei mai mulți marinari au fost luați prizonieri de către gneovezi. În anul [1290](https://ro.wikipedia.org/wiki/1290) un atac hotărât al flotei genoveze asupra *Porto Pisano* a cauzat distrugerea Pisei.

Ca parte a stăpânirilor familiei Visconti din anul [1399](https://ro.wikipedia.org/wiki/1399), Pisa a fost apoi vândută către [Florența](https://ro.wikipedia.org/wiki/Floren%C8%9Ba" \o "Florența) în [1402](https://ro.wikipedia.org/wiki/1402); după o sângeroasă, dar inutilă rezistență, municipalitatea din Pisa a fost până la urmă supusă în anul [1406](https://ro.wikipedia.org/wiki/1406).